钦定古今图书集成/明伦汇编/家范典/第057卷 > 王燕翼贻谋录===《妇服舅姑从夫》===
## 钦定古今图书集成/明伦汇编/家范典/第057卷 > 王燕翼贻谋录===《妇服舅姑从夫》===

礼经女子出适以父母三年之丧折而为二舅姑父
母皆为期丧太宗孝明皇后居昭宪太后之丧齐衰
三年故乾德二年判大理寺尹拙少卿薛允中等奏
三年之内几筵尚存夫居苫块之中妇被绮罗之饰
夫妇齐体哀乐不同乞令舅姑之丧妇从其夫齐斩
三年于义为称十二月丁酉朔诏从之遂为定制